# Dario Marianelli

Dario Marianelli (Pisa, 21 de juny de 1963) és un compositor de cinema italià guanyador d'un Oscar per Expiació i nominat per Pride and Prejudice. Malgrat haver nascut a Itàlia i haver estudiat piano i composició a Florència, es desplaça a Londres per acabar els seus estudis l'any 1997 a la National Film and Television School. És a Gran Bretanya i Irlanda on realitza la majoria de la seva carrera professional.

## Biografia

En els primers anys compon sobretot per a l'auditori, el teatre i coreògrafs de dansa contemporanis com Emma Diamond i Henri Oguike. Feia el seu debut al cinema l'any 1994 amb Ailsa per al director irlandès Paddy Breathnach, i rebia una bona acceptació de la crítica per al seu següent treball per a The Warrior, que guanyava el Premi Alexander Korda com el millor film britànic en els Premis BAFTA del 2002.
Continua forjant-se un nom en totes les àrees del món de la música clàssica, que ha completat últimament amb una comanda per la Royal Shakespeare Company, i enregistrant la seva primera simfonia original titulada The Art of Road Crossing.
Els anys 2005 i 2006 foren els de l'esclat internacional amb la composició de les bandes sonores de la pel·lícula fantàstica The Brothers Grimm, el drama d'època Pride & Prejudice (per al qual rebia la seva primera nominació a l'Oscar), i el thriller d'acció V de Vendetta. El 2007 guanya un Oscar per Expiació.
El dos van col·laborar un altre cop a The Soloist (2009), després Marianelli posaria música a pel·lícules com at Pray Love (2010), Salmon Fishing in Yemen de Lasse Hallström (2011), i la versió de 2011 de Jane Eyre, protagonitzada per Mia Wasikowska. El 2013, va guanyar la seva tercera nominació a l' Oscar per Anna Karenina (2012).
Segueix amb la pel·lícula d'animació The Boxtrolls (2014), l'aventura biogràfica Everest (2015), i la seva cinquena pel·lícula amb Joe Wright, Darkest Hour (2017) sobre Winston Churchill. Marianelli després fa Paddington 2, estrenada el gener de 2018.

## Filmografia

* Ailsa (1994)
* Models Required (1994)
* I Went Down (1997)
* The Sheep Thief (1997)
* Southpaw: The Francis Barrett Story (1999)
* The Funeral of the Last Gypsy King (1999)
* Preserve (1999, televisió)
* Pandaemonium (2000)
* Being Considered (2000)
* The Warrior (2001)
* In This World (2002)
* Blood Strangers (2002, televisió)
* The Visitor (2002)
* Cheeky (2003)
* The Bypass (2003)
* September (2003)
* This Little Life (2003, V)
* El castell somiat (I capture the Castle) (2003)
* Passer By (2004, televisió)
* V de Vendetta (2005)
* Opal Dream (2005)
* Sauf le respect que je vous dois (2005)
* Pride & Prejudice (2005)
* Matar a gossos (2005)
* El secret dels germans Grimm (The Brothers Grimm) (2005)
* The Return (2006)
* Expiació (2007)
* The Brave One (2007)
* The Soloist (2009)
* Everybody's Fine (2009)
* Agora (2009)
* Menja, resa, estima (2010)
* Salmon Fishing in the Yemen (2011)
* Jane Eyre (2011)
* El quartet (2012)
* Anna Karenina (2012)
* Hummingbird (2013)
* Third Person (2013)
* A Long Way Down (2014)
* The Boxtrolls (2014)
* Everest (2015)
* Wild Card (2015)
* Kubo and the Two Strings (2016)
* Darkest Hour (2017)
* Paddington 2 (2017)
* Nome di donna (2018)
* Bumblebee (2018)
* Pinotxo (Pinocchio) (2019)

## Referències

* ↑ «Artist Biography by Marcy Donelson». allmusic.com.
* ↑ Katz, Leslie. «Vertu phones dripping in jewels mark a big birthday | Crave - CNET». News.cnet.com, 12-09-2008. Arxivat de l'original el 2012-10-24. [Consulta: 18 desembre 2018].

## Enllaços externs

* Informació sobre Dario Marianelli a mflies.
* Air-Edel Associates